ನನ್ನದೇನೂ ತಪ್ಪಿರ್ಲಿಲ್ಲ, ಆದ್ರೂ ಬ್ರೇಕಪ್ ಮಾಡ್ಕೊಂಡ್ಳು- ಡೆತ್‍ನೋಟ್ ಬರೆದು ಆತ್ಮಹತ್ಯೆ

– ಮದುವೆಗಾಗಿ ಶಾಪಿಂಗ್ ಮಾಡಿದ್ದ ಪ್ರಿಯತಮ
– ಸೋಶಿಯಲ್ ಮೀಡಿಯಾದಲ್ಲಿ ಗೆಳೆಯನನ್ನ ಬ್ಲಾಕ್ ಮಾಡಿದ ಯುವತಿ

ಹೈದರಾಬಾದ್: ನನ್ನದೇನು ತಪ್ಪಿರಲಿಲ್ಲ, ಆದರೂ ನನ್ನ ಜೊತೆ ಬ್ರೇಕಪ್ ಮಾಡಿಕೊಂಡಳು ಎಂದು ಯುವಕನೋರ್ವ ಡೆತ್ ನೋಟ್ ಬರೆದು ಆತ್ಮಹತ್ಯೆಗೆ ಶರಣಾಗಿದ್ದಾರೆ. ಹೈದರಾಬಾದ್ ಮೂಲದ ಯುವಕ ಕೆನಡಾದಲ್ಲಿ ಪ್ರೀತಿಸಿದ ಯುವತಿ ತನ್ನನ್ನು ಅವೈಡ್ ಮಾಡಿದಕ್ಕೆ ನೊಂದು ಆತ್ಮಹತ್ಯೆಗೆ ಶರಣಾಗಿದ್ದಾನೆ. ಪುತ್ರ ಸಾವನ್ನಪ್ಪಿರುವ ವಿಷಯ ಪೋಷಕರಿಗೆ ಭಾನುವಾರ ರಾತ್ರಿ ತಿಳಿದಿದೆ.

ಹಬ್ಸಿಗುದಾ ನಿವಾಸಿ ಪ್ರಣಯ್ ಆತ್ಮಹತ್ಯೆಗೆ ಶರಣಾದ ಯುವಕ. ಕೆಲ ವರ್ಷಗಳಿಂದ ಉದ್ಯೋಗ ಅರಸಿ ಪ್ರಣಯ್ ಕೆನಡಾಗೆ ಹೋಗಿದ್ದನು. ಅಲ್ಲಿ ಆತನಿಗೆ ಅಖಿಲಾಳ ಪರಿಚಯವಾಗಿದೆ. ಇಬ್ಬರ ಸ್ನೇಹ ಕೆಲ ದಿನಗಳಲ್ಲಿ ಪ್ರೀತಿಯಾಗಿ ಬದಲಾಗಿತ್ತು. ಹಾಗಾಗಿ ಇಬ್ಬರು ಲೀವ್ ಇನ್ ರಿಲೇಶನ್ ಶಿಪ್‍ನಲ್ಲಿದ್ದರು. ಆಗಸ್ಟ್ ನಲ್ಲಿ ಮದುವೆಯಾಗಲು ತೀರ್ಮಾನಿಸಿದ್ದ ಜೋಡಿ ಜೊತೆಯಾಗಿ ಮುಂದಿನ ಜೀವನದ ಸಿದ್ಧತೆಯಲ್ಲಿ ತೊಡಗಿಕೊಂಡಿದ್ದರು. ಇದನ್ನೂ ಓದಿ: ತಪ್ಪು ಮಾಡ್ತಿದ್ದೇನೆ, I Love you ಅಪ್ಪ ಅಮ್ಮ- ಡೆತ್‍ನೋಟ್ ಬರೆದು ಬಾಲಕಿ ಆತ್ಮಹತ್ಯೆ

ಡೆತ್‍ನೋಟ್?: ಮದುವೆಗೆ ಪ್ಲಾನ್ ಮಾಡಿಕೊಂಡಿದ್ದರಿಂದ ಜೊತೆಯಾಗಿ ಶಾಪಿಂಗ್ ಮಾಡಲು ಆರಂಭಿಸಿದ್ದೆ. ಅಖಿಲಾಗೆ ಹೆಚ್1 ವಿಸಾ ಸಿಕ್ಕ ಕೂಡಲೇ ಸೋಶಿಯಲ್ ಮೀಡಿಯಾದಲ್ಲಿ ನನ್ನನ್ನು ಬ್ಲಾಕ್ ಮಾಡಿದಳು. ನಂತರ ನನ್ನ ಜೊತೆ ಮಾತನಾಡೋದನ್ನು ಸಹ ನಿಲ್ಲಿಸಿದಳು. ನಾನೇನೂ ತಪ್ಪು ಮಾಡಿರಲಿಲ್ಲ, ಆದ್ರೂ ನನ್ನ ಜೊತೆ ಬ್ರೇಕಪ್ ಮಾಡಿಕೊಂಡಳು ಎಂದು ಪ್ರಣಯ್ ಡೆತ್‍ನೋಟ್ ನಲ್ಲಿ ಬರೆದಿದ್ದಾನೆ. ಇದನ್ನೂ ಓದಿ: ಕ್ಷಮಿಸು ಅಮ್ಮ, ನಾನು ಲವ್ ಮಾಡಿಲ್ಲ ಎಂದು ನೇಣಿಗೆ ಶರಣಾದ ಯುವಕ

ದೂರವಾದ ಬಳಿನ ನನ್ನ ಜೊತೆ ಅಖಿಲಾ ಕೆಟ್ಟದಾಗಿ ನಡೆದುಕೊಳ್ಳಲು ಆರಂಭಿಸಿದಳು. ಹಾಗಾಗಿ ಆಕೆಯ ಜೊತೆಗಿನ ರಿಲೇಶನ್ ಶಿಪ್ ನಿಂದ ಹೊರ ಬಂದರೂ ನನ್ನ ಪೋಷಕರಿಗೆ ಕಿರುಕುಳ ನೀಡಲು ತೊಡಗಿದಳು. ನನ್ನ ವಿರುದ್ಧ ಹಲವು ಆರೋಪಗಳನ್ನು ಮಾಡಿ ಅಖಿಲಾ ದೂರವಾದಳು ಎಂದು ಪ್ರಣಯ್ ಕೊನೆ ಸಾಲುಗಳಲ್ಲಿ ಹೇಳಿದ್ದಾನೆ. ಇದನ್ನೂ ಓದಿ: ನಾನು ಅಪ್ರಾಪ್ತೆಯಲ್ಲ ಎಂದು ಲವ್ವರ್ ನ ಮದ್ವೆಯಾದ್ಳು – ಮದ್ವೆಯಾದ ಕೆಲವೇ ತಿಂಗ್ಳಲ್ಲಿ ಡೆತ್‍ನೋಟ್ ಬರೆದು 18ರ ಯುವತಿ ಆತ್ಮಹತ್ಯೆ